Gramatički deo - dodatna pojašnjenja

Građenje participa: str. 31 u knjizi

* Pravilni glagoli particip grade tako što od infinitiva (*npr. lernen, suchen, machen, schalten*) treba odbaciti nastavak *–en* i na osnovu *lern/such/mach/schalt* dodati nastavak *–t*  (ili *–et* radi lakoće izgovora, ako se osnova završava na d ili t) i prefiks *ge-* na taj način nastaje particip *gelernt, gesucht, gemacht, geschaltet*
* Pravilni glagoli s odvojivim prefiksom (npr. *aufmachen, einschalten*) particip grade kao i ostali pravilni glagoli (*ge-* na početku i *–t* na kraju), samo što prefiks *ge-* uskače između odvojivog prefiksa i osnove, pa nastaje particip *aufgemacht, eingeschaltet*
* Pravilni glagoli s neodvojivim prefiksom (npr. *besuchen, erlernen*) particip grade na isti način kao i ostali pravilni glagoli (uvek *–t* na kraju), ali nemaju prefiks *ge-*, pa im particip glasi *besucht, erlernt*
* Glagoli koji se završavaju na *–ieren* (*kopieren, diskutieren*) liče na pravilne glagole, jer imaju *–t* na kraju, ali nikad nemaju *ge-*, pa im particip glasi *kopiert, diskutiert*
* Nepravilni glagoli imaju specifične participe koji se uče napamet (spisak nepravilnih glagola dat je kao poseban dokument). U principu imaju *ge-* na početku u *–en* na kraju (*geschrieben, gestanden, gelesen, gegeben*)
* Nepravilni glagoli s odvojivim prefiksom, kao i pravilni, imaju ge- umetnuto između prefiksa i osnove (*abgeschrieben, eingegeben*)
* Nepravilni glagoli s neodvojivim prefiksom nemaju *ge- (vestanden, versprochen*)